stanford-oval/wikipedia huggingface dataset:
Jawor
Nähtävyydet

Jaworin vanha kaupunki, sen muurit ja portit ovat hyvin säilyneet, ja siellä on useita historiallisia rakennuksia ja kapeita katuja. Kaupungin raatihuone on rakennettu 1500-luvulla, ja sen tornikello soi joka tunti.
Jaworin Pyhälle Hengelle omistettu rauhankirkko on rakennettu 1600-luvun puolivälissä. Puisen tukirakenteen välissä on savesta muurattuja pintoja. Se on kolmilaivainen basilika, ja useampikerroksisten parvien ansiosta sinne mahtuu seitsemäntuhatta ihmistä. Yhdessä Świdnican rauhankirkon kanssa ne ovat Euroopan suurimmat puukehykselliset uskonnolliset rakennukset.
Talous

Jaworissa toimii metalli-, elektroniikka-, kemian- ja puunjaollisuusteollisuutta. 
Jaworin ympäristössä on graniitti- ja basalttilouhoksia.
Jaworin rauhankirkko
Japanamax

Japanamax on laivatyyppi, joka on Panamax-tyypin kaltainen, mutta lyhyempi, jotta se mahtuisi Japanin tärkeimpien viljaterminaalien laitureihin. Laivan suurin pituus on alle 225 metriä, kun Panamax-alusten pituus saa olla 294,1 m. Leveys 32,3 m on alustyypeissä sama. Syväykseltään 14,44 metrisen aluksen kantavuus on noin 82 000 tonnia.
Japanamax-tyyppi korvaa vanhoja 77 000 tonnin Panamax-laivoja ja on Kamsarmax-tyypin kova kilpailija. Japanamax-tyypin esitteli japanilainen laivanrakentaja Ōshima vuonna 2004 ja yhtiö sai samana vuonna 10 tilausta.
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
Iso-Kuivisto

| Iso-Kuivisto |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Alavus
Koordinaatit:  62°27′33″N, 23°40′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Miekkaojaan 
Järvinumero:  35.426.1.009
Mittaustietoja
Pinnankorkeus:  128,9 m  
Rantaviiva:  1,081 km  
Pinta-ala:  5,073 ha  
Saaria:  ei saaria 
 fiIso-Kuivisto 
Iso-Kuivisto  on Etelä-Pohjanmaalla Alavudella Sampsalammen kylän lähellä sijaitseva järvi.
Maantietoa

Järven pinta-ala on 5,1 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Naulaojan valuma-alueeseen (35.426) se kuuluu. Järven vedenpinnan korkeus on 128,9 metriä mpy.
Jelena Sokolova

Jelena Sokolova on seuraavien henkilöiden nimi:
Jelena Sokolova (s. 1979), venäläinen kestävyysjuoksija
Jelena Sokolova (s. 1980), venäläinen taitoluistelija
Jelena Sokolova (s. 1986), venäläinen pituushyppääjä
Jelena Sokolova (s. 1991), venäläinen uimari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jelena Sokolova”, voi hakea sivunnimihaulla, laajalla sivunnimihaulla tai tekstihaulla.
Jelena Silajdžić

| Jelena Silajdžić> Henkilötiedot |
| --- | --- |
Syntynyt: noin 1954 (ikä 69–70) Sarajevo
Kansalaisuus:  bosnialainen
Ammatti:  elokuvaohjaaja ja -tuottaja, ihmisoikeusaktivisti
Muut tiedot
Tunnustukset:  Nansen-palkinto (2000)
Jelena Silajdžić (s. noin 1954, Sarajevo) on bosnialainen, Tšekin tasavallassa työskentelevä elokuvaohjaaja, -tuottaja ja ihmisoikeusaktivisti. Vuonna 1977 Sarajevon yliopistosta journalistiksi valmistunut Silajdžić toimi ennen elokuvauraansa toimittajana Sarajevon suurimman sanomalehtitalon (“Oslobodjenje”) palveluksessa. Elokuva-alalla hän teki yhteistyötä esimerkiksi ohjaaja Emir Kusturican kanssa Cannesissa Parhaan ohjaajan palkinnon saaneen Mustalaisten aika -elokuvan (1988) parissa. Silajdžić työskenteli 15 vuotta elokuvayhtiö Forum Sarajevossa. Hän tuotti 20 elokuvaa, 6 tv-sarjaa ja 150 dokumenttielokuvaa.
Jugoslavian hajottua ja sodan alettua Bosnia-Herzegovinassa vuonna 1992, Silajdžić muutti Prahaan, jossa hän ryhtyi työskentelemään ihmisoikeuksien puolesta ja tuottamaan kulttuuritapahtumia. Vuonna 1999 Silajdžić perusti Slovo 21 -järjestön, joka on voittoa tuottamaton, erityisesti Tšekin romanien ja Balkanin alueelta tulleiden maahanmuuttajien ihmisoikeuksien puolesta toimiva, Silajdžićin johtama järjestö.
Silajdžić oli eräs YK:n pakolaisjärjestö (UNHCR) vuoden 2000 Nansen-palkinnon saajista.
Joe and Jake

| Joe and Jake |
| --- | --- |
 Joe ja Jake vuonna 2016
Tiedot
Toiminnassa:  2015–
Tyylilaji:  pop
Kotipaikka:   Iso-Britannia
Laulukieli:  englanti
Jäsenet:  Joe Woolford   Jake Shakeshaft  
Levy-yhtiö:  Sony  
Infobox OKNimi-testi OK: 
Joe and Jake on brittiläinen popduo, jonka muodostavat Walesin Rhuthunista kotoisin oleva Joe Woolford ja Englannin Stoke-on-Trentistä kotoisin oleva Jake Shakeshaft.
Joe ja Jake osallistuivat molemmat vuoden 2015 The Voice UK:hon, jossa he ystävystyivät ja päättivät muodostaa duon. Helmikuussa 2016 heidät valittiin edustamaan Isoa-Britanniaa vuoden 2016 Eurovision laulukilpailussa Tukholmassa. He esittivät euroviisuissa kappaleen You're Not Alone.
Diskografia

Singlet
You're Not Alone (2016)
Tongue Tied (2017)
Jelena Sokolova (pituushyppääjä)

| Mitalit | Mitalit | Mitalit |  |
| --- | --- | --- | --- |
|  Jelena Sokolova (pituushyppääjä) |  Jelena Sokolova (pituushyppääjä) |  Jelena Sokolova (pituushyppääjä) |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Torino 2009 | pituushyppy |  |
Jelena Aleksandrovna Sokolova (ven. Елена Александровна Соколова, o.s. Kremneva ven. Кремнева, s. 23. heinäkuuta 1986 Belgorod, Venäjä) on venäläinen pituushyppääjä.
Sokolova saavutti viestipronssia alle 18-vuotiaiden MM-kilpailuissa 2003. Hän oli pituushypyssä viides Birminghamin EM-hallikisoissa 2007 tuloksella 653 cm ja kolmas saman vuoden alle 23-vuotiaiden EM-kilpailuissa tuloksella 671 cm. Bangkokin universiadeissa hän sijoittui toiseksi. Vuonna 2009 hän voitti hopeaa Torinon EM-hallikisoissa tuloksella 684 cm, mutta karsiutui Berliinin MM-kilpailuissa. Vuonna 2012 Sokolova karsiutui Istanbulin MM-hallikisoissa, mutta voitti hopeaa Lontoon olympialaisissa tuloksella 707 cm. Seuraavana vuonna hän oli toinen Kazanin universiadeissa ja kahdeksas Moskovan MM-kilpailuissa. Hän karsiutui loppukilpailusta MM-kilpailuissa 2015 ja 2019.
Sokolovan ennätys on 707 cm, jonka hän hyppäsi Lontoossa 8. elokuuta 2012. Sisäradoilla hän on hypännyt 688 cm Moskovassa 23. helmikuuta 2012.
Jani Korpela
Aiheesta muualla

https://www.ilvesjalkapallo.fi/uutiset.html?a100=156396%5Bvanhentunut+linkki%5D
http://www.ilvesfs.fi/joukkue.php?pelaaja_id=48 (Arkistoitu – Internet Archive)
http://www.palloliitto.fi/uutiset/futsal/futsalmaajoukkue-pm-turnaukseen-nimetty-0 (Arkistoitu – Internet Archive)
http://www.palloliitto.fi/uutiset/futsal/jani-korpela-futsalmaajoukkueeseen (Arkistoitu – Internet Archive)
Jacobin polynomi

Matematiikassa Jacobin polynomit ovat luokka ortogonaalisia polynomeja. Ne saadaan hypergeometrisista sarjoista, missä sarjasta otetaan mukaan vain äärellisen monta termiä:
missä  (\alpha +1)_{n} on Pochhammerin symboli), (Abramowitz & Stegun p561.) ja siten sillä on olemassa eksplisiittinen lauseke
missä
Tässä kokonaisluvulle  n\, on voimassa
ja  \Gamma (z)\, on Gammafunktio, jolle
 1/\Gamma (n+1)=0\, kaikilla  n=-1,-2,\dots \,. Siten
Polynomit toteuttavat ortogonaalisuusehdon
kun  \alpha >-1 ja  \beta >-1.
Polynomeilla on symmetrisyysehto
Reaaliluvuilla  x Jacobin polynomi voidaan kirjoittaa muodossa
missä  s\geq 0\, ja  n-s\geq 0\,.
Jos neljä suuretta
 n,  n+\alpha ,  n+\beta , and
 n+\alpha +\beta  ovat epänegatiivisia kokonaislukuja, voidaan Jacobin polynomi kirjoittaa muodossa
Summa voidaan laajentaa kaikille kokonaislukuarvoille, joilla kertomien argumentit ovat epänegatiivisia.
Tämä mahdollistaa Wignerin D-matriisin esittämisen Jacobin polynomiel avulla  d_{m'm}^{j}(\phi )\; 
( 0\leq \phi \leq 4\pi ) 
viite: L. C. Biedenharn and J. D. Louck, Angular Momentum in Quantum Physics, Addison-Wesley, Reading, (1981)
Derivaatat

Jacobin polynomien k:nnes derivaatta johtaa esitykseen
Differentiaaliyhtälö

Jacobi polynomiat  P_{n}^{(\alpha ,\beta )} ovat ratkaisuna yhtälölle
Jelena Rybakina

| Jelena Rybakina |
| --- | --- |
 Rybakina vuoden 2019 Ranskan avoimissa
Henkilötiedot
Koko nimi:  Jelena Andrejevna Rybakina
Syntynyt: 17. kesäkuuta 1999 (ikä 25) Moskova, Venäjä
Tennispelaaja
Pituus:  184 cm
Kätisyys:  oikea
Ammattilaisena:  2016–
Palkintorahat:  15 049 990 USD
Kaksinpeli
Paras sijoitus:  3. (12.6.2023)
Turnausvoittoja:  8
Voitot/tappiot:  330–141
Grand Slam -turnauksissa
Australian avoimet:  loppuottelu (2023)
Ranskan avoimet:  puolivälierä (2021, 2024)
Wimbledon:  voitto (2022)
Yhdysvaltain avoimet:  3. kierros (2021, 2023)
Nelinpeli
Paras sijoitus:  48. (18.10.2021)
Voitot/tappiot:  51–48
Aiheesta muualla
ITF
WTA
Jelena Andrejevna Rybakina (ven. Елена Андреевна Рыбакина; s. 17. kesäkuuta 1999 Moskova, Venäjä) on kazakstanilainen tennispelaaja. Hän on korkeimmillaan ollut maailmanrankingin sijalla 3 kesäkuussa 2023. Hän voitti Wimbledonin kaksinpelimestaruuden vuonna 2022. Ennen vuotta 2018 Rybakina edusti synnyinmaataan Venäjää.
Jelena Rybakina Wimbledon-voittajana heinäkuussa 2022.
Janne Kinnunen (näyttelijä)

Janne Jaakko Tapani Kinnunen (s. 25. heinäkuuta 1974 Kontiolahti) on suomalainen näyttelijä. Hänet tunnetaan televisiosarjasta Karjalan kunnailla, jossa hän näyttelee Jaakko Jumppasta. Kinnunen on näytellyt myös elokuvissa Historiaa tehdään öisin (1999), Kahakka (2001), Aleksis Kiven elämä (2002) ja Ralliraita (2009).
Kinnunen on valmistunut Teatterikorkeakoulusta vuonna 1998. Hän on tunnettu omiin kokemuksiinsa koulukiusaamisesta pohjautuvasta näytelmästä Tänään koulun jälkeen, joka on saanut vuoden 2019 Lasten- ja nuorten teatteripalkinnon.
Aiheesta muualla

Janne Kinnunen Internet Movie Databasessa. (englanniksi)
The Police

| The Police |
| --- | --- |
 The Police esiintymässä Madison Square Gardenilla New Yorkissa 1. elokuuta 2007.
Tiedot
Toiminnassa:  1977–1986, 1992, 2007–2008
Tyylilaji:  uusi aalto, reggae rock
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Sting   Stewart Copeland   Henry Padovani   Andy Summers
Levy-yhtiö:  Illegal, A&M
Aiheesta muualla
Kotisivut
Infobox OKNimi-testi OK: 
The Police oli brittiläinen rockyhtye, joka oli merkittävä yhtenä ensimmäisistä uuden aallon rockyhtyeistä. Yhtye sai vaikutteita muun muassa punkista ja reggaesta. The Police oli 1980-luvun alun suosituimpia rockyhtyeitä maailmassa. Yhtye on myynyt yli 75 miljoonaa levyä maailmanlaajuisesti.
Rumpali Stewart Copeland perusti yhtyeen vuonna 1977. Muut jäsenet olivat kitaristi Henry Padovani, jonka tilalle tuli pian Andy Summers, sekä basisti-laulaja Sting (oik. Gordon Matthew Sumner). Yhtyeen viimeisin studioalbumi oli vuonna 1983 julkaistu Synchronicity. Yhtye esiintyi pitkän tauon jälkeen julkisesti 11. helmikuuta 2007 Grammy-palkintogaalassa, ja teki  vuosien 2007–2008 aikana menestyksekkään maailmankiertueen jonka päätöskonsertti pidettiin New Yorkin Madison Square Gardenissa 7. elokuuta 2008.
Historia > Alkuvaiheet

Vuonna 1976 Stewart Copeland soitti rumpuja progeyhtyeessä Curved Air, johon hän oli päätynyt ollessaan roudarina bändin kiertueella ja edellisen rumpalin sairastuttua. Curved Air oli lopettamaisillaan ja enää koossa vain, jotta vanhat jäsenet saisivat maksettua verorästinsä. Joulukuussa 1976 Curved Air soitti keikan Newcastlessa ja konsertin jälkeen Copeland meni katsomaan paikallista jazz-yhtyettä Last Exit, jonka basistina ja lauluntekijänä oli Sting. Miehet tutustuivat konsertin jälkeen.
Tammikuussa 1977 proge ja jazz olivat auttamattomasti poissa muodista, kovin sana oli punk ja The Sex Pistolsin tyyliset Stingiä ja Copelandia nuorempien ja soittotaidottomampien energiset rock-yhtyeet. Copeland päätti perustaa oman bändinsä ja pyytää juuri Lontooseen muuttaneen Stingin yhtyeeseen. Kolmanneksi jäseneksi saatiin korsikalainen kitaristi Henri Padovani.
Stewart Copelandin veljen Miles Copeland III:n ohjelmatoimiston kautta järjestyi bändin ensimmäinen Britannian-kiertue punk-yhtye Cherry Vanillan ja sitten kiertue Ranskassa ja Alankomaissa Wayne Countyn lämmittelybändinä. The Policen ohjelmisto oli noin 20 kappaleen mittainen ja punk-henkeen sopivasti alle 15 minuutin pituinen ja koostui Copelandin kappaleista. Yhtye ei juuri saanut menestystä sillä punk-yhtyeeksi he olivat liian vanhoja ja taitavia muusikoita Padovania lukuun ottamatta.
Kiertueiden jälkeen maaliskuussa 1977 The Police levytti ensimmäisen singlensä ”Fall Out/Nothing Achieving”. Copeland soitti rumpujen lisäksi kitarat kummallakin kappaleella lukuun ottamatta Padovanin kitarasooloa b-puolella. Single julkaistiin Copelandin omalla Illegal Records -levymerkillä ja siitä otettiin 2000 kappaleen painos.
Toukokuussa vuonna 1977 Gong-yhtyeen Mike Howlett kutsui Stingin Ranskaan soittamaan uuden yhtyeensä Strontium 90:n keikalle toista bassoa. Viime hetkellä Strontiumin rumpali sairastui ja Copeland sai paikan rummuissa. Konsertissa Sting ja Copeland tutustuivat Strontium 90:n kitaristi Andy Summersiin, joka kuultuaan kaksikon yhtyeestä halusi välttämättä liittyä siihen. Strontium 90 myös levytti muutamia demonauhoja kokoonpanolla Howlett, Sting, Copeland ja Summers ja esiintyi Lontoossa nimellä The Elevators.
The Police päätti kuitenkin jatkaa ja hetken yhtye soitti nelimiehisenä, mutta Padovania ei edes kutsuttu yhtyeen ensimmäisen LP:n levytyssessioon, jossa tuottajana oli John Cale. Levytyssessio jäi kesken, kun yhtyeen yhteistyö Calen kanssa ei toiminut. Pian myös Padovani sai lähteä yhtyeestä.
Punk-yhtyeenä kolmen taitavan ja vanhemman muusikon The Police ei ollut uskottava ja jäsenet joutuivat etsimään muita töitä. Copeland kirjoitti lehtiin ja Summers hankki töitä sessiomuusikkona, kerran myös koko yhtyeelle kokeellisen saksalaissäveltäjä Eberhard Schoenerin kanssa. Loppujen lopuksi Sting päätyi television purukumimainokseen ja sai houkuteltua Copelandin ja Summersin mukaansa. Mainokseen pääsyn ehtona oli kaikkien kolmen hiusten vaalennus, josta tuli yhtyeen alkuaikojen tunnusmerkki.
Historia > Läpimurto

Punk-trendin laantuessa vuonna 1978 alkoi uuden aallon kukoistuskausi ja The Police keksi yhdistää reggae-soundeja musiikkiinsa. Yhtye rupesi riisumaan äänimaailmaansa ilmavammaksi. Sting ryhtyi yhtyeen pääasialliseksi lauluntekijäksi ja yhtyeen taitavat sovitukset maustettiin Copelandin rock-piireissä omalaatuisella rummunsoitolla (hän käytti jazz-otetta ja suosi erilaisia polyrytmejä) ja Summersin ennakkoluulottomalla kitaraefektien käytöllä.
Stewartin Milesiltä lainaamillaan rahoilla yhtye levytti ensimmäisen Police-klassikon, Stingin ”Roxanne”-kappaleen, joka kertoi ranskalaisesta prostituoidusta. Miles sai levy-yhtiö A&M:n kiinnostumaan ja julkaisemaan singlen. A&M olikin The Policen levy-yhtiö koko yhtyeen loppuajan ja singlen tuottanut Nigel Gray tuotti myös kolme yhtyeen ensimmäistä LP:tä.
Levytettyään ensimmäisen albuminsa Outlandos d’Amour yhtye lähti ensimmäiselle USA:n kiertuelleen ja esiintyi mm. Punk-musiikin kehdossa, New Yorkin CBGB-klubilla. Outlandos ja singlet ”Roxanne” ja ”Can’t Stand Losing You” eivät olleet suuria menestyksiä ensijulkaisunsa aikaan, mutta toisen LP:n nauhoituksien aikana ”Roxanne” nousi USA:ssa sijalle 32 ja uudelleenjulkaisuna Englannin listan sijalle 12. Myös Outlandos rupesi nousemaan ja uudelleenjulkaistu ”Can’t Stand Losing You” nousi Englannin singlelistan kakkoseksi.
Toisen levyn ensimmäinen single ”Message in a Bottle” oli The Policen ensimmäinen listaykkönen Englannissa. Myös itse LP Reggatta de Blanc (1979) ja toinen single ”Walking on the Moon” nousivat listaykkösiksi.
Historia > Maailmankiertue ja Zenyatta Mondatta

Reggatta de Blancin jälkeen The Police lähti ensimmäiselle maailmankiertueelleen, joka oli myös eräässä suhteessa ensimmäinen minkään rock-yhtyeen maailmankiertue, sillä siihen kuului myös harvinaisempia kohteita, kuten Kreikka, Thaimaa, Singapore, Hongkong ja Japani, ja myös kaksi maata, joissa ulkomaisia rock-yhtyeitä ei ollut aiemmin esiintynyt eli Intia ja Egypti. Kiertueesta on myös julkaistu video-dokumentti Police Around The World.
Kiertueen jälkeen yhtye levytti kolmannen levynsä ja viimeisen tuottaja Nigel Grayn kanssa - Zenyatta Mondattan (1980), joka oli heidän läpimurtolevynsä USA:ssa.
Historia > Ghost in The Machine

Seuraavan levynsä Ghost in the Machine yhtye levytti vuonna 1981 uuden tuottajan, Hugh Padhamin kanssa. Levy äänitettiin Montserrat’ssa Karibianmerellä Beatles-tuottaja George Martinin studiolla. Levyllä oli jo huomattavasti vähemmän reggae-vaikutteita kuin edellisillä levyillä, sanoitukset olivat muuttuneet poliittisemmiksi (”The Invisible Sun” kertoi Pohjois-Irlannin tilanteesta) ja psykologisemmiksi (levyn nimi viittasi psykologi Arthur Koestlerin kirjaan, joka oli Stingin suuri innoittaja) ja yhtyeen soitinvalikoimaan oli ilmaantunut Synclavier, yksi ensimmäisistä tietokonepohjaisista musiikkityöasemista.
Historia > Synchronicity

Vuonna 1982 The Police piti välivuoden ja levytti ainoastaan kolme kappaletta Brimstone & Treacle-elokuvaan, jossa pääosaa näytteli Sting, joka myös esitti elokuvan soundtrackillä kaksi soolokappaletta. Copeland aloitti uransa elokuvasäveltäjänä ja teki musiikin Francis Ford Coppolan elokuvaan Taistelukala. Andy Summers taas teki ensimmäisen duo-levynsä I Advance Masked King Crimson-kitaristi Robert Frippin kanssa.
Yhtyeen jäsenten tiet olivat jo alkaneet erota, mutta he äänittivät vielä vuonna 1983 Montserrat’ssa Hugh Padhamin kanssa viimeisen studio-LP:nsä Synchronicity, jonka nimi juonsi juurensa Carl Jungin käsitteestä synkronisiteetti, jota myös Koestler käytti tuotannossaan. Levy sisälsi uudenlaista ja omaperäistä Police-musiikkia, jossa alkuaikojen punk-vaikutteista ja reggae-soundeista ei ollut enää tietoakaan. Jäljellä oli kuitenkin Stingin vahva laulunkirjoitustaito, Copelandin rumputyyli ja Summersin omaperäiset kitarakuviot tunnetuimpana The Policen suurimman hitin ”Every Breath You Take” kitarariffi, jonka idean Summers sai Béla Bartókin viuluduettojen innoittamana, joita hän harjoitteli keittiössään Frippin kanssa tekemäänsä levyä varten.
Synchronicity, levyltä irrotetut neljä singleä ja The Policen viimeinen kiertue olivat kaikki suuria menestyksiä ja The Police oli suosionsa huipulla ja maailman suosituin rock-yhtye, mutta kolmikon tarina oli lopussa. Sting teki ensimmäisen sooloalbuminsa The Dream of the Blue Turtles, joka oli menestys. Copelandiltakin tuli soololevy, afrikkalaisvaikutteinen The Rhytmatist ja Summers teki toisen levynsä Frippin kanssa.
Vuonna 1986 yhtye yritti vielä uuden albumin tekemistä Montserrat’ssa. Tuloksena oli kuitenkin vain jatkuvia riitoja etenkin Copelandin ja Stingin välillä ja vain yksi uusi levytys, uusintaversio yhtyeen 1981 hitistä ”Don’t Stand So Close To Me” kokoelma-albumille Every Breath You Take - The Singles (1986). The Police ei enää tämän jälkeen tehnyt yhtään uutta levyä. Yhtye on kuitenkin esiintynyt Stingin ja Trudy Stylerin häissä vuonna 1992 ja vuonna 2006 Rock and Roll Hall of Fame -museon vuosittaisessa palkintotilaisuudessa.
Historia > Uudelleenyhdistyminen

Vuosikausien ajan oletettiin, että The Police on yksi niistä harvoista superyhtyeistä joka ei koskaan tee comebackiä, lähinnä Stingin ehdottoman vastahakoisuuden takia. 1992 yhtye esiintyi kertaluontoisesti yhdessä Stingin häissä. Vuoden 2007 alussa kuitenkin yhtye ilmoitti yllättäen yhdistyvänsä uudelleen perustamisensa 30-vuotisjuhlavuoden merkiksi. Yhtye avasi vuosittaisen Grammy-gaalan 11. helmikuuta 2007 ja teki pitkän kaksiosaisen kiertueen 2007–2008. Kiertue, joka oli niin kaupallinen kuin arvostelumenestys, alkoi 28. toukokuuta 2007 Vancouverista ja päättyi New Yorkin Madison Square Gardeniin 7. elokuuta 2008.
Tunnettuja kappaleita

The Police sai monia hittejä kuten ”Roxanne” (albumilta Outlandos d’Amour), ”Message In A Bottle”, ”Walking On The Moon” (albumilta Regatta de Blanc), ”De Do Do Do, De Da Da Da”, ”Don’t Stand So Close To Me” (albumilta Zenyatta Mondatta), ”Every Little Thing She Does Is Magic” (albumilta Ghost In The Machine) ”Every Breath You Take” ja ”Wrapped Around Your Finger” (albumilta Synchronicity).
Jäsenet

Sting – laulu, bassokitara
Andy Summers – kitara
Stewart Copeland – rummut, Fairlight CMI
Henry Padovani – kitara vuonna 1977
Diskografia > Albumit > Studioalbumit

Outlandos d’Amour (1978)
Reggatta de Blanc (1979)
Zenyatta Mondatta (1980)
Ghost in the Machine (1981)
Synchronicity (1983)
Live! (1995)
Certifiable (2008)
Kirjallisuutta

Nyman, Jake: ”The Police”, Rocktieto. Osa 3 N–Z, s. 78–81.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Kuvia tai muita tiedostoja aiheesta The Police Wikimedia Commonsissa
The Policen viralliset kotisivut (englanniksi)
Joakim Scheel

Joakim Scheel (etunimi myös Jaakkima, Joachim, sukunimi myös Scheele, Scheelen; k. 14. huhtikuuta 1606 Turku) oli saksalaissyntyinen sotilas, Ruotsin laivaston yliamiraali vuodesta 1596. Hän johti Kaarle-herttuan laivastoa kummallakin Suomen-retkellä vuosina 1597 ja 1599. Hän oli Turun linnan käskyhaltija 1599–1600, sitten yliamiraali Liivinmaan sodassa.
Janne Klasila

Janne Klasila (s. 23. tammikuuta 1979) on Naantalissa asuva ultrajuoksija. Klasila edustaa raisiolaista Finnish Marathon Runnersia. Klasila muutti Raisiosta Naantaliin vuonna 2009 ja ennen hänen lajinsa oli maraton.
Klasila teki vuorokaudenjuoksun Suomen ennätyksen 240,742 kilometriä 13. toukokuuta 2010 Ranskassa järjestetyissä vuorokaudenjuoksun MM- ja EM-kilpailuissa. Hän rikkoi Seppo Leinosen vuonna 1989 tekemän 234,231 kilometrin tuloksen. Klasila pitää hallussaan sisäratojen 100 mailin suomenennätystä 30. tammikuuta 2010 tekemällään 14 tunnin 56 minuutin ja 12 sekunnin ajallaan. Klasila on voittanut muun muassa Paavo Nurmi Marathonin vuosina 2008–2012.
Aiheesta muualla

Janne Klasila Tilastopaja (vaatii kirjautumisen, maksullinen palvelu).
Ultrajuoksun miesten Suomen ennätykset (Arkistoitu – Internet Archive)
Invalidiliitto

| Invalidiliitto ry |
| --- | --- |
Perustettu:  1938
Toimiala:  etu- ja palvelujärjestö
Kotipaikka:  Helsinki
Toiminta-alue:  valtakunnallinen
Puheenjohtaja:  Pirkko Kuusela
Aiheesta muualla
Sivusto
Infobox OKNimi-testi OK: 
Invalidiliitto ry on Suomessa toimiva valtakunnallinen etu- ja palvelujärjestö, joka edistää ja kehittää fyysisesti vammaisten ja toimintaesteisten henkilöiden mahdollisuuksia osallistua, liikkua ja elää täysipainoista elämää.  Liitto perustettiin vuonna 1938 nimellä Suomen Siviili- ja Asevelvollisuusinvaliidien liitto, jolla erotuttiin sotainvalidien järjestöistä. Invalidiliitto valvoo vammaisten ihmisten etuja ja tuottaa heidän tarvitsemiaan palveluita, kuten kuntoutusta, koulutusta ja asumispalveluita Validia-nimen alla. Liitolla on 149 jäsenyhdistystä ja noin 30 000 jäsentä.
Invalidiliiton päätäntävaltaa käyttää liittovaltuusto, jossa on 57 jäsentä. Liittovaltuusto valitaan neljän vuoden välein järjestettävällä liittoäänestyksellä. Vuonna 2005 liittovaltuusto valittiin ensimmäistä kertaa postiäänestyksellä. Liittovaltuusto valitsee liittohallituksen, johon kuuluu puheenjohtaja, kaksi varapuheenjohtajaa ja kymmenen muuta jäsentä.
Invalidiliitto kerää rahaa toimintaansa lahjoituksina ja tuotemyynnillä.
Invalidiliitto on SOSTEn jäsenjärjestö.
Invalidiliitto julkaisee muun muassa IT Invalidityö -lehteä.
Puheenjohtajat

Eino K. Kalervo (1938–1961)
Aimo O. Aaltonen (1961–1986)
Eero Vilkkonen (1986–1996)
Pekka Tuominen (1996–2014)
Petri Pohjonen (2014–2016)
Pekka Hätinen (2016–2018)
Pertti Laajalahti (2018–2022)
Pirkko Kuusela (2022–)
Alueorganisaatio

Invalidiliiton aluetoiminta jakautuu kahdeksaan alueeseen ja ruotsinkieliset yhdistykset muodostavat oman toimintayksikkönsä. Lisäksi Invalidiliiton jäseninä on valtakunnallisia jäsenyhdistyksiä, mukaan lukien 14 harvinaissairausyhdistystä.